Νινευή

Η Νινευή ή Νινευί ήταν η αρχαία πόλη, που έγινε πρωτεύουσα της Ασσυρίας, επί Βασιλείας του Σενναχειρείμ. Η θέση της προσδιορίζεται κοντά στη νέα πόλη τη σημερινή Μοσούλη στον Τίγρη ποταμό, βόρεια του σημερινού Ιράκ. Η πόλη αυτή καταστράφηκε μετά την πτώση της στους Βαβυλωνίους.

Τα ερείπια της Νινευή, όπου έγιναν ανασκαφές το 1845, μας απέδωσαν τα λείψανα πολλών κτιρίων και πολλών γλυπτικών έργων. Η βιβλιοθήκη του τελευταίου Βασιλέως των Ασσυρίων Ασουρμπανιμπάλ (στην ελληνική αποδόθηκε με το όνομα Σαρδανάπαλος) (7ος αιώνας π.Χ.) βρέθηκε εκεί και στην πόλη βρήκαν πλούσια διακόσμηση από ανάγλυφα με σκηνές θρησκευτικές, κυνηγετικές και στρατιωτικές.

Στη Βίβλο
Στις Εβραϊκές Γραφές γίνεται αναφορά στην πόλη της Νινευή, ήδη από το αρχαίο βιβλίο της Γένεσης, όπου αναφέρεται ότι ήταν μία από τις πόλεις που ίδρυσε ο Νεβρώδ. (Γένεση 10:9, 11, 12· 2 Βασιλέων 19:36) Αιώνες αργότερα, Ισραηλίτες προφήτες όπως ο Ιωνάς, ο Σοφονίας και ο Ναούμ κάτω από θεϊκή έμπνευση εξήγγειλαν αγγέλματα κρίσης αλλά και σωτηρίας αναφορικά με την πρωτεύουσα της Ασσυριακής αυτοκρατορίας Νινευή, καθώς περιγραφόταν ως η «πόλη της αιματοχυσίας». (Ιωνάς 1:2· κεφ. 3· Ναούμ 1:1· 3:1· Σοφονίας 2:13-15) Στην Καινή Διαθήκη, ο Ιησούς Χριστός αναφέρεται στην αφήγηση του βιβλίου του Ιωνά, σύμφωνα με την οποία οι κάτοικοι της Νινευή διασώθηκαν καθώς μετανόησαν για τα πονηρά τους έργα μετά από το κήρυγμα του προφήτη. (Ματθαίος 12:41· Λουκάς 11:30, 32)

Κατηγορία:Ασσυρία Κατηγορία:Ιστορική γεωγραφία Κατηγορία:Γεωγραφία της Βίβλου Κατηγορία:Μεσοποταμία Κατηγορία:Ιράκ

Ninive نينوى (مدينة) ܢܝܢܘܐ (ܡܕܝܢܬܐ) Nínive Ninive Ninive Ninive Nineveh Ninevo Nínive Ninive fa:نینوا Ninive Ninive Nínive נינוה Niniva Ninive Ninive ニネヴェ (メソポタミア) ნინევია 니네베 Nînewa Ninive Ninive Niniwa Nínive Ninive Ниневия Ninive Niniva Ninive Нинива Nineve นิเนเวห์ Ninive Ninova 尼尼微